Source: http://docplayer.fi/2024105-Vesihuoltolaitosten-vakuutusselvitys-alkukartoitus.html
Timestamp: 2016-10-23 22:49:04+00:00
Document Index: 16918911

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Vesihuoltolaitosten vakuutusselvitys, alkukartoitus
Vesihuoltolaitosten vakuutusselvitys, alkukartoitus
Download "Vesihuoltolaitosten vakuutusselvitys, alkukartoitus"
1 Vesihuoltolaitosten vakuutusselvitys, alkukartoitus Vesilaitosyhdistyksen monistesarja nro 37 Helsinki 20152 Vesilaitosyhdistys Ratamestarinkatu 7 B Helsinki puh. (09) fax. (09) sähköposti: kotisivu ISSN-L ISSN ISBN (pdf) II3 KUVAILULEHTI Julkaisija Tekijät Julkaisun nimi Julkaisusarjan nimi ja numero Julkaisun teema Saatavuus Tiivistelmä Suomen Vesilaitosyhdistys ry Eeva Hörkkö Vesihuoltolaitosten vakuutusselvitys Vesilaitosyhdistyksen monistesarja nro 37 Vakuutukset Julkaisu on saatavissa sähköisenä pdf-versiona. Raportissa esitetään Vesilaitosyhdistyksen jäsenlaitoksille marraskuussa 2014 lähetetyn kyselytutkimuksen tuloksia. Kyselyllä tutkitaan toiminnan vastuuvakuutusten ja tuotevastuuvakuutusten tilannetta vesihuoltolaitoksilla. Lisäksi tutkitaan näissä vastuuvakuutuksissa lähivuosina tapahtunutta muutosta vesihuoltolaitoksilla. Sähköisessä kyselylomakkeessa kokemuksia kartoitetaan seuraavista teemoista: vakuutusyhtiöiden tuotteet, kokemukset korvauskäytännöistä, ajassa tapahtunut muutos, vakuutusten hankinta ja käytännön menettelytavat. Kyseessä on alkukartoitus, joka on osa Vesihuoltolaitosten Kehittämisrahaston vakuutusselvitys hanketta. Vastaajien kokemuksia tutkittiin muun muassa viisiportaisella likertasteikoilla, täten mitaten mielipiteiden eri asteita. Saadut tulokset yhdessä vastaajien esittämien avoimien vastausten kanssa valottavat tietoa siitä, minkälainen tilanne vesihuoltolaitoksilla on. Vastauksia saatiin 48 laitokselta, jolloin vastausprosentti on 16,8 %. Tulokset eivät ole yleistettävissä kaikkiin vesihuoltolaitoksiin, muitta niitä voi pitää ilmiön eri ulottuvuuksia kuvaavina. Keskeinen avoimista vastuksista ilmenevä tulos on, että osa vastaajista kokee vakuuttamistilanteen haasteelliseksi ja on huolissaan tulevaisuuden riskienhallinnasta. Avainsanat Rahoittaja/ toimeksiantaja vakuutus, korvauskäytännöt Suomen Vesilaitosyhdistys ry ISBN (pdf) ISSN ja- Julkaisun kelu Sivuja Kieli 22 suomi Vesilaitosyhdistys, luottamuksellisuus julkinen III4 1 Vesihuoltolaitosten vakuutusselvitys, alkukartoitus Sisällys 1 Johdanto Menetelmä ja aineisto Vakuutusyhtiöiden tuotteet Kokemukset korvauskäytännöistä Ajassa tapahtunut muutos Vakuutusten hankinta Käytännön menettelytavat Lopuksi Lähteet Liite Kyselylomake Kuvio 1 Laitoksen jakelualueellaan laskuttama vesimäärä Kuvio 2 Laitoksen omistuspohja tai organisaatiomuoto Kuvio 3 Mitä vesihuoltolaitosten vakuutukset koskevat Kuvio 4 Minkälaisia rajoitusehtoja käytössä olevissa vakuutuksissa on Kuvio 5 Ajassa tapahtunut muutos Kuvio 6 Korvausten euromääräinen muutos Kuvio 7 Vakuutusten kilpailutus Kuvio 8 Vakuutusten kilpailutuksen säännöllisyys Taulukko 1 Mitkä ovat korvauksien hylkäämisen perusteet Taulukko 2 Hylkäämisperusteiden esiintymiskerrat harvoin aina asteikolla Taulukko 3 Saadut korvaukset aikaisempaan verrattuna Taulukko 4 Korvausten saamisen esiintyminen harvemmin useammin asteikolla Taulukko 5 Käytännön menettelytavat vahingon tapahduttua5 2 1 Johdanto Vesihuoltolaitosten on vaikeaa osoittaa viemäriputkien tukkeutumisen syy, ja siten vakuutuksesta korvattavuuden selvittäminen on ongelmallista. Vallitsevan käytännön mukaan äkillisen viemäritukkeuman vahinkotyypeissä vakuutuksenottajan tulee osoittaa, että kyseessä on vakuutuksesta korvattava vahinko. Tukkeutumismekanismin nopeus ja äkillisyys riippuvat monista paikallisestikin vaihtelevista tekijöistä. Tämän lisäksi vakuutusehdot, kuten korvauslinjaukset, vaihtelevat yhtiöittäin ja vertailtavuus vakuutusturvien välillä voi olla hankalaa. Vesihuoltolaitosten kehittämisrahasto myönsi 2014 rahoituksen Vakuutusselvitys hankkeelle, jonka ensimmäisessä vaiheessa kartoitetaan taustaa ja nykytilannetta vesihuoltolaitoksille suoritettavalla kyselyllä. Hankkeeseen liittyen Itä- Suomen yliopistossa on tekeillä opinnäytetyö, jossa tarkastellaan viemäritulvavahinkojen korvattavuutta vesihuoltolaitoksen vastuuvakuutuksesta. Alkukartoituskysely puolestaan toteutettiin Vesilaitosyhdistyksen toimistolla Hallinto- ja talousryhmän esityksestä. Hallinto- ja talousryhmä avusti kommenteillaan kyselyn laadintaa ja tulosten tulkintaa. Kyselyllä hankitaan vakuutuksista taustatietoa keskusteluita ja tulevia vaiheita varten. Alkukartoituksen tavoitteena on tutkia toiminnan vastuuvakuutusten ja tuotevastuuvakuutusten tilannetta vesihuoltolaitoksilla. Lisäksi tutkitaan näissä vastuuvakuutuksissa lähivuosina tapahtunutta muutosta vesihuoltolaitoksilla. Tässä raportissa kerrotaan Vesilaitosyhdistyksen jäsenlaitoksilleen lähettämän kyselylomakkeen tulokset. Asiaa kartoitettiin sähköisellä kyselylomakkeella, jossa kokemuksia kysyttiin seuraavista teemoista: vakuutusyhtiöiden tuotteet, kokemukset korvauskäytännöistä, ajassa tapahtunut muutos, vakuutusten hankinta ja käytännön menettelytavat.6 3 2 Menetelmä ja aineisto Vesilaitosyhdistyksen varsinaisille jäsenille lähetettiin linkki sähköiseen kyselylomakkeeseen sähköpostilla ja muistutusviesti Jäsenrekisterissä yhteyshenkilöiden osoitteita oli 286. Vastauksia saatiin 48 laitokselta, täten vastausprosentti on 16,8 %. Vastausprosentti on vaatimaton, mutta Vesilaitosyhdistyksen aikaisemman kokemuksen mukaan tavanomainen. Niin ikään on ilmeistä, että vakuutukset ovat vaativa tutkimusaihe kyselylomakkeella toteutettavaksi. Otos ei edusta varsinaisia jäseniä kattavasti, joten vastaukset eivät ole yleistettävissä, mutta niitä voi pitää ilmiön eri ulottuvuuksia kuvaavina. Tulkintoja tulee tehdä varovaisesti. Vesihuoltolaitoksen kokoa ja suuruusluokkaa kuvaamaan käytetään laitoksen omalla jakelualueella laskuttamaa vesimäärää tai laitoksen jätevesilaskutuksen perusteena olevaa vesimäärää. Vastaajaa pyydettiin valitsemaan valmiiksi annetuista vaihtoehdoista laitokseen sopiva ryhmä. Kuten kuviosta 1 näkyy eniten vastauksia eli 44 % saatiin keskisuurilta vesihuoltolaitoksilta. Pieniltä laitoksilta saatiin kolmasosa vastauksista eli 33 %. Suurilta laitoksilta saatiin lähes neljäsosa vastauksista eli 23 %. Kuvio 1 Laitoksen jakelualueellaan laskuttama vesimäärä.7 4 Entäpä miten hyvin vastaajien laitosten suuruusluokat vastaavat Vesilaitosyhdistyksen jäsenkenttää? Asiaa kartoitetaan vertaamalla tämän tutkimuksen vastaajien vesihuoltolaitosten tietoja aikaisemmassa kyselyssä tehtyyn kokomääritykseen. Aikaisemmassa Vesihuoltomaksut , VVY:n jäsenlaitokset kyselyssä vastausten määrä on n = 228 (Vesilaitosyhdistys 2013). Vertailusta ilmenee, että suuret laitokset ovat selvästi yliedustettuna aineistossa. Keskisuurten laitosten määrä puolestaan vastaa Vesilaitosyhdistyksen varsinaisten jäsenten tilannetta. Pienet laitokset sen sijaan ovat selvästi aliedustettuja. Vesilaitosyhdistysten jäsenille tekemissä kyselyissä vastaavanlainen tilanne on luonteenomaista. Näin ollen kyselyyn kokonaan vastaamatta jättäneiden aiheuttama kato arvioidaan tyypilliseksi, kun tarkastelussa on kyselyyn vastanneiden työpaikan koko. Vastaajaa pyydettiin valitsemaan valmiiksi annetuista vaihtoehdoista laitokseen sopiva omistuspohja tai organisaatiomuoto. Kuten kuviosta 2 näkee kunnallista liikelaitosta edustaa reilu kolmasosa vastaajista (35 %) ja kunnallista vesihuoltolaitosta edustaa kolmasosa vastaajista (33 %). Vastaajista osakeyhtiöitä edustaa viidesosa (19 %) ja osuuskuntia noin kuudesosa (13%). Tulkitaan, että vastaajista valtaosa eli 68 % edustaa kunta-alaa. Aineisto arvioidaan tältä osin riittävän hyvin jäsenistöä edustavaksi. Kuvio 2 Laitoksen omistuspohja tai organisaatiomuoto.8 5 3 Vakuutusyhtiöiden tuotteet Vastaajia pyydettiin valitsemaan valmiista vaihtoehdoista, onko laitoksella vakuutus, joka korvaa vesihuoltotoiminnassa aiheutuneita vahinkoja? Kuten kuviosta 3 ilmenee, suurella osalla eli lähes 70 % on vakuutus, joka koskee viemäritulvavahinkoja. Runsaalla kolmasosalla (38 %) on vakuutus, joka koskee veden jakelun keskeytystä. Toisaalta kymmenesosa vastaajista kertoi, että laitoksella ei ole vesihuoltotoiminnasta aiheutuneita vahinkoja korvaavaa vakuutusta. Lisäksi suurella osalle eli 71 % vastanneista on vakuutus, joka koskee muita vahinkoja. Kuvio 3 Mitä vesihuoltolaitosten vakuutukset koskevat. Vastaajia pyydettiin merkitsemään valmiista vaihtoehdoista vastuuvakuutuksen ehdoissa olevia rajoitusehtoja. Kuten kuviosta 4 näkyy valtaosalla eli 80 % on vastuuvakuutuksen ehdoissa omavastuu, joka vähentää korvauksen määrää. Niin ikään vastaajista lähes puolella (48 %) on ehto, jossa todetaan, että korvataan vahingon syntymistavalta äkilliset vahingot. Yli kolmasosa (35 %) ilmoittaa, että laitoksen vakuutusehdoissa on ikävähennys. Lähes kolmasosalla (299 6 %) on ehto, jossa todetaan, että korvataan vahinkoseuraamuksen osalta äkilliset vahingot. Edelleen neljäsosalla (25 %) on ehto, että ei korvata hulevesien tulvimisesta aiheutuneita vahinkoja Kuvio 4 Minkälaisia rajoitusehtoja käytössä olevissa vakuutuksissa on. Avoimissa vastauksissa mainittiin myös muita ehtoja, jotka vähentävät korvauksen määrää. Esimerkiksi seuraavanlaiset seikat: Ei korvaa viemäritulvista johtuvia vahinkoja Vastuuvakuutus omavastuu on 4000 euroa Pitää olla ennalta arvaamaton vahinko ehdoissa rajataan pois muut paitsi äkilliset ennalta arvaamattomat tapaukset esim. tulvan aiheuttajan osalta.10 7 4 Kokemukset korvauskäytännöistä Vastaajien kokemuksia siitä, millä perusteella korvauksia on viimeisten parin vuoden aikana evätty tutkittiin viisiportaisella likert-asteikolla, jossa vaihtoehto 1 = ei koskaan, 2 = harvoin, 3 = ei harvoin eikä usein, 4 = usein ja 5 = aina. Tarkoituksena on mitata mielipiteiden eri asteita. Kunkin väittämän kohdalla pyydettiin vastaamaan, miten yleinen tilanne on. Vastaajia pyydettiin valitsemaan lähinnä omaa mielipidettä kuvaava vaihtoehto. Tulokset on esitetty taulukossa 1. Kun katsotaan kaikkia vastauksia kokonaisuutena, keskiarvo jää lähelle lukuarvoa 3 = ei harvoin eikä usein. Edelleen vastausvaihtoehtojen hajonnasta ilmenee, että vastauksia on saatu ääripäästä toiseen. Näin ollen kaikissa väittämissä osalla vastaajista tilanne on ei koskaan, ja useimmissa väittämissä löytyy myös niitä vastaajia joiden osalla tilanne on aina. Toisin sanoen kokemukset korvauksien hylkäämisperusteista jakaantuvat. Tutkimuksen mukaan annetuista vaihtoehdoista yleisin korvaamisen hylkäämisen peruste on Viemärin tulvimisen aiheuttama vahinko ei ole äkillinen ja odottamaton. Sitä vastoin harvinaisin syy on Tukkeutuminen johtuu ylivoimaisesta esteestä force majeure. Huomattavaa on, että vastausvaihtoehdot jättävät valinnan varaa sille, mitä vastasivat korvauksien hylkäämisen perusteeksi ne, jotka eivät ole hakeneet korvauksia ollenkaan. He ovat voineet valita vastausvaihtoehdon 1, joka tarkoittaa ei koskaan, vaikka kysymyksen asettelu ei aivan sovi heidän tilanteeseensa. Avoimien vastauksien mukaan on ilmeistä, että laitoksilla ollaan huolissaan tulevaisuuden riskienhallinnasta: Vakuutusyhtiön näkemys viemäritukosten osalta ei vastaa todellisuutta. Korvaukset evätään viitaten laitoksen kunnossapidon laiminlyönteihin, mutta laitoksella ei ole mitään tunnettuja menetelmiä koko viemäriverkoston tilan jatkuvaan ja yksityiskohtaiseen tarkkailuun. Sama tulkinta on myös levinnyt vesijohtovuotojen korvauskäytäntöihin. Laitoksen olisi tulevaisuudessa näiden vahinkojen osalta järjestettävä riskienhallinta muulla tavoin kuin vastuuvakuutuksilla.11 8 Taulukko 1 Mitkä ovat korvauksien hylkäämisen perusteet. n = 48 b) viemärin tulvimisen aiheuttama vahinko ei ole äkillinen ja odottamaton. c) viemäriin on tuntemattoman syyn johdosta kertynyt kiintoainetta. d) viemärin tukkeutumisen syytä ei ole pystytty selvittämään. e) viemärin tukkeutumisen ei ole osoitettu johtuvan yksittäisestä esineestä. keskiarvo 2,8 2,3 2,2 2,2 g) korvauksia on evätty muista syistä. 1,9 a) vesihuoltolaitos on laiminlyönyt viemärin kunnossapidon. f) tukkeutuminen johtuu ylivoimaisesta esteestä force majeure. 1,9 1,7 Edellä esitetyn lisäksi korvauksien hylkäämisen perusteita tarkastellaan frekvenssien avulla, jolloin saadaan kuva hylkäämisperusteen esiintymiskertojen lukumäärästä. Kuinka monta kertaa kyseinen hylkäämisperuste esiintyy aineistossa. Tämän lisäksi tarkastellaan annettujen vastausten hajontaa harvoin aina asteikolla. Taulukossa 2 on esitetty korvaamisten hylkäämisen perusteet niin, että aineistosta on poistettu ei koskaan vastaukset. Vastaajat joiden laitoksilla vahinkoja ei ole sattunut, tai korvauksia ei ole haettu ovat mahdollisesti vastanneet ei koskaan. Toisaalta osa ei koskaan vastauksista on annettu tilanteessa kun laitokselle on haettu korvauksia, mutta korvausten hylkäämisen perusteena ei ole koskaan ollut kyseinen seikka. Siinä tapauksessa, että aineistosta poistetaan ei koskaan vastaukset, jää tarkasteltavaksi arjessa oikeasti toteutuneet hylkäämisen perusteet. Hylkäämisperusteen saama vastausmäärä yhteensä eli tietyn havainnon esiintymiskertojen lukumäärä ilmenee taulukosta 2. Nyt voidaan todeta, että hylkäämisperusteiden yleisyyden järjestys on lähes sama keskiarvoilla tai esiintymiskerroilla kuvattuna, kuten ilmenee taulukoiden 112 9 ja 2 vertailulla. Poikkeuksen tekee, d- ja e-väittämät, jotka saavat viisiportaisessa mielipideasteikossa saman keskiarvon mutta esiintymiskertojen lukumäärässä e-väittämä esiintyy useammin kuin d-väittämä. Mielenkiintoista on havaita, että b-väittämän (viemärin tulvimisen aiheuttama vahinko ei ole äkillinen ja odottamaton) vastaukset asettuvat keskiarvon ympärille niin, että huippu on usein vaihtoehdon kohdalla. Kun taas c-, e-, d, g- ja a-väittämien huiput ovat ei harvoin eikä usein vaihtoehdossa. Edelleen f-väittämän (tukkeutuminen johtuu ylivoimaisesta esteestä force majeure ) huippu, on harvoin vaihtoehdossa. Taulukko 2 Hylkäämisperusteiden esiintymiskerrat harvoin aina asteikolla. b) viemärin tulvimisen aiheuttama vahinko ei ole äkillinen ja odottamaton. c) viemäriin on tuntemattoman syyn johdosta kertynyt kiintoainetta. e) viemärin tukkeutumisen ei ole osoitettu johtuvan yksittäisestä esineestä. d) viemärin tukkeutumisen syytä ei ole pystytty selvittämään. g) korvauksia on evätty muista syistä. a) vesihuoltolaitos on laiminlyönyt viemärin kunnossapidon. f) tukkeutuminen johtuu ylivoimaisesta esteestä force majeure. harvoin ei harvoin eikä usein usein aina vastauksia yhteensä Jokaisen väittämän kohdalla n = 48 ennen kun "ei koskaan" vastaukset on poistettu. Seuraavassa tarkastellaan vastaajien avoimia vastauksia siitä, minkälaisista muista syistä korvauksia on evätty. Kyselylomakkeessa kohtaan saatiin 16 vastausta, lisäksi muita syitä oli annettu lomakkeen lopussa kohdassa, jossa sai kertoa muuta aiheeseen liittyvää. Annettuja korvauksien hylkäämisen syitä analysoitiin ryhmittelemällä ja luokittelemalla. Syiden keskeiset aihepiirit ovat seuraavat: Tapahtuma ei ollut äkillinen. Ei ole kuulunut laitoksen korvausvelvollisuuden piiriin. On kuulunut toisen osapuolen vakuutukseen.13 10 Ei korvattava vahinko, koska ei kuulunut vastuuvakuutuksesta korvattaviin vahinkoihin. Viemäritulvat Ilkivalta Korvauksia ei ole haettu tai korvattavia vahinkoja ei ole tapahtunut. Korvauksia ei ole evätty. Vahinkoilmoitusta ei tehty ajoissa vakuutusyhtiölle. Tämän lisäksi esimerkkeinä laitoksen korvausvelvollisuuden piiriin kuulumattomista tapauksista esitettiin padotuskorkeus sekä liikekiinteistölle tapahtunut vahinko, joka siis ei ole yksityiselle omaisuudella sattunut vahinko. On oleellista huomata, että joidenkin vastaajista kokemuksena on vakuutustilanteen haasteellisuus, mitä kuvastaa seuraavat vastaukset:...vakuutusyhtiölle ei mikään tunnu olevan äkillinen tai odottamaton! Pyysimme myös poliisia tutkimaan asian, mutta heillä ei ollut resursseja asiaan, sieltä ei asiaan puututtu mitenkään. Vakuutuksen omavastuu on niin suuri, että laitos on korvannut vahinkoja "omasta pussista"....mutta vakuutuslaitokseen emme ottaneet edes yhteyttä, koska vastaavasta asiasta oli aiemmin huonot kokemukset. Viimeksi vakuutustarjouksia pyytäessämme 2013 pyysimme ilkivaltaa varten tarjousta, josta olisi korvattu todistettu ilkivallasta johtuva viemäritulvavahinko. Mikään vakuutusyhtiö ei ollut halukas tekemään minkäänlaista tarjousta millään omavastuuosuudella!!! Tuo oli järkyttävää. Ilkivallan edessä laitokset ovat todella suurissa vaikeuksissa, kun tapahtuu useamman kiinteistön viemärivesivahinko, josta laitos joutuu vastuuseen. Edellä mainitun lisäksi vastauksissa tuotiin esiin myös rakentavia tapoja sopia asioista asiakkaan kanssa: Omavastuuosuuden alittavista vahingoista ei välttämättä ilmoiteta vakuutusyhtiölle. Korvaus pyritään sopimaan tapauskohtaisesti kiinteistön omistajan kanssa.14 11 5 Ajassa tapahtunut muutos Ajassa tapahtunutta muutosta tutkitaan kysymällä vastaajilta onko vakuutuksissa aikaisempina vuosina korvattu jotain, mitä ei korvata enää. Kokemuksia pyydetään vertaamaan noin neljän vuoden takaiseen aikaan. Kuten kuviosta 5 näkyy, vastaajista lähes viidesosa (19 %) on sitä mieltä, että vakuutuksissa on aikaisempina vuosina korvattu jotain, mitä ei korvata enää. Vastaajista puolestaan 38 % eli lähes 2/5 ilmaisi, että aikaisempina vuosina ei ole korvattu asioista, joita ei korvata enää. Lähes puolet (44 %) vastaajista ei osaa sanoa onko korvattavissa seikoissa tapahtunut muutos aikaisempiin vuosiin verrattuna. Kuvio 5 Ajassa tapahtunut muutos. Annetuista esimerkeistä ilmenee, että viemäritulvia on aikaisempina vuosina korvattu, mutta ei korvata enää. kaikki viemäritulvat ja välilliset vahingot Viemäritulvista johtuneet korjaukset ja korvaukset15 12 aikaisemmin ei ollut viemäritukoksissa määritettä äkillinen ja ennalta arvaamaton runkoviemäritukos Noin kymmen vuotta sitten korvattiin joitakin viemäritulvavahinkoja, nykyisin ei oikeastaan lainkaan. Vastaajien kokemuksissa kuvataan korvauskäytännön muuttumista myös syntytapaan liittyen. Aiemmin korvattiin vesijohtovuotoja joiden syntymekanismi oli hidas, mutta vahinko äkillinen (syöpymät), - ei korvata enää. Vastaajien kokemuksia siitä, miten korvaukset ovat muuttuneet, tutkitaan yhtäältä viemäritulviin tai tukosten aiheuttamiin vahinkoihin liittyen toisaalta talousveden laatuvirheen aiheuttamiin vahinkoihin liittyen. Kokemuksia pyydetään vertaamaan neljän vuoden takaiseen aikaan. Kysymystä täydennetään tiedustelemalla kaiken kaikkiaan myönteisten korvauspäätösten kohdalla koettua muutosta. Käytössä on viisiportainen likert-asteikko, jonka vastausvaihtoehdot ovat 1 = selvästi aikaisempaa harvemmin, 2 = jonkin verran aikaisempaa harvemmin, 3 = yhtä usein kuin ennenkin, 4 = jonkin verran aikaisempaa useammin 5 = selvästi aikaisempaa useammin. Kyselylomakkeessa annetaan myös vaihtoehto 6 = en osaa sanoa. Aineiston analyysissä nämä en osaa sanoa vastaukset poistetaan, jotta vaihtoehto ei vääristä likert-asteikon keskiarvon laskentaa. Tuloksena on, että laitokset ovat saaneet vakuutuksesta korvauksia jonkin verran aikaisempaa harvemmin, kun ovat maksaneet kiinteistölle korvauksia viemäritulvan tai tukosten aiheuttamista vahingoista. Tulokset on esitetty taulukossa 3. Samoin laitokset ovat saaneet vakuutuksesta korvauksia jonkin verran aikaisempaa harvemmin, kun ovat maksaneet asiakkaalle korvausta talousveden laatuvirheen aiheuttamasta vahingosta. Edelleen korvauspäätös on ollut myönteinen jonkin verran aikaisempaa harvemmin.16 13 Taulukko 3 Saadut korvaukset aikaisempaan verrattuna. keskiarvo b) Olemme saaneet vakuutuksesta korvauksia, kun olemme maksaneet asiakkaalle korvausta talousveden laatuvirheen aiheuttamasta vahingosta. (n = 15) 2,4 c) Korvauspäätös on ollut myönteinen. (n = 34) 2,4 a) Olemme saaneet vakuutuksesta korvauksia, kun olemme maksaneet kiinteistölle korvauksia viemäritulvien tai tukosten aiheuttamista vahingoista. (n = 31) 2,2 Jokaisen väittämän kohdalla vastaajien määrä n = 48 ennen kun "en osaa sanoa" vastaukset on poistettu. Kysymyksen asetelmaan liittyen kolme vastaajaa oma-aloitteisesti kertoi, että laitoksella ei ole koskaan tapahtunut laatuvirhettä. On mahdollista, että ne, joilla ei ole tapahtunut laatuvirhettä sekä ne, jotka eivät ole hakeneet korvauksia valitsivat vastausvaihtoehdon en osaa sanoa. Siitäkin huolimatta, että vaihtoehto ei täysin vastaa heidän tilannettaan. Sähköisessä lomakkeessa kysymys oli toteutettu ns. pakollisena kysymyksenä, johon tulee vastata jotain, jotta pääsee etenemään kyselyssä. Edellä kuvatun lisäksi vuosien varrella tapahtunutta muutosta korvauksissa tarkastellaan frekvenssien eli esiintymiskertojen avulla niin, että samalla tarkastellaan saatujen vastausten hajontaa. Näin nähdään miten vastaukset asettuvat harvemmin useammin asteikolle. Taulukosta 4 ilmenee kuinka monta esiintymiskertaa eri vastausvaihtoehdoilla on. Analyysistä on otettu pois en osaa sanoa vastaukset. Huomattava on, että vastaajamäärä on pienehkö n = 34. Voidaan todeta, että sekä viemäritulvien tai tukosten aiheuttamien vahinkojen että talousveden laatuvirheen aiheuttamien vahinkojen kohdalla (a- ja b- väittämät) kukaan ei ole valinnut vaihtoehtoa jossa korvauksia on saatu jonkin verran tai selvästi aikaisempaa useammin.17 14 Sen sijaan viemäritulvien ja tukosten kohdalla (a-väittämä) vastaajista 10 eli lähes kolmasosa on valinnut vaihtoehdon, jossa korvauksia on saatu jopa selvästi aikaisempaa harvemmin. Kaiken kaikkiaan noin puolet (n = 15) ovat sitä mieltä, että ovat saaneet (selvästi tai jonkin verran) aikaisempaa harvemmin korvauksia viemäritulvien tai tukosten aiheuttamista vahingoista. Niin ikään talousveden laatuvirheen kohdalla (b-väittämä) kaiken kaikkiaan kolmasosa (n = 5) on valinnut vaihtoehdot, joissa korvauksia on saatu (selvästi tai jonkin verran) aikaisempaa harvemmin. Taulukko 4 Korvausten saamisen esiintyminen harvemmin useammin asteikolla. 1 = selvästi aikaisempaa harvemmin 2 = jonkin verran aikaisempaa harvemmin 3 = yhtä usein kuin ennenkin 4 = jonkin verran aikaisempaa useammin 5 = selvästi aikaisempaa useammin Yhteensä b) Olemme saaneet vakuutuksesta korvauksia, kun olemme maksaneet asiakkaalle korvausta talousveden laatuvirheen aiheuttamasta vahingosta c) Korvauspäätös on ollut myönteinen a) Olemme saaneet vakuutuksesta korvauksia, kun olemme maksaneet kiinteistölle korvauksia viemäritulvien tai tukosten aiheuttamista vahingoista Jokaisen väittämän kohdalla vastaajien määrä n = 48 ennen kun "en osaa sanoa" vastaukset on poistettu. Edelleen yleiseen kysymykseen siitä onko korvauspäätös ollut myönteinen (cväittämä) vastaa noin puolet (n = 16), että korvauspäätös on ollut myönteinen (selvästi tai jonkin verran) aikaisempaa harvemmin. Tämän tutkimuksen perusteella tulkitaan, että vesihuoltolaitosten edustajien kokemuksena on, että korvauspäätökset ovat myönteisiä aikaisempaa harvemmin sekä talousveden laatuvirheen että viemäritulvien tai tukosten aiheuttamista vahingoista. Tutkimuksessa selvitetään myös korvausten euromäärissä tapahtunutta muutosta. Asiaa tiedustellaan kysymällä onko korvausten euromäärä yhtä vahinkoa18 15 kohden verrattuna aikaisempiin vuosiin pienentynyt, pysynyt ennallaan vai kasvanut suhteessa vahingon määrään. Kokemuksia pyydetään vertaamaan neljän vuoden takaiseen aikaan. Kuvio 6 Korvausten euromääräinen muutos. Tulosten mukaan lähes puolet vastaajista (46 %) on sitä mieltä, että korvausten euromäärä on pysynyt ennallaan suhteessa vahingon määrään. Lisäksi todetaan, että vastaajista 44 % on vastannut en osaa sanoa. On mahdollista, että mielikuvaa korvausten euromääräisestä muutoksesta on vesihuoltolaitoksilla vaikea muodostaa, puhumattakaan systemaattisesti seurata.19 16 6 Vakuutusten hankinta Vakuutusten kilpailutusta tiedusteltiin siten, että vastaajat voivat valita valmiista vaihtoehdoista laitoksen tilanteeseen sopivimman. Tulosten mukaan suurella osalla eli lähes 70 % vastaajista kunta kilpailuttaa laitoksen puolesta vakuutukset säännöllisesti. Vastaajista 13 % kertoo, että laitos kilpailuttaa vakuutukset säännöllisesti. Mielenkiintoista on, että jopa 21 % vastaa, että laitoksen vakuutuksia ei kilpailuteta säännöllisesti tai, että laitoksen vakuutukset on satunnaisesti kilpailutettu. Tulosten analysoinnin yhteydessä yhdistettiin nämä kaksi väittämää, jotka olivat sisällöllisesti lähes toisiaan vastaavia. Kukaan ei kuitenkaan ole vastannut, että laitoksen vakuutuksia ei kilpailuteta. Kuvio 7 Vakuutusten kilpailutus On oleellista huomata, että kokemuksena on vakuutusten kilpailutuksen haasteellisuus. Tilanteen vaativuutta kuvaavat seuraavat vastaajien sitaatit: ettei mahdollisessa vakuutusten kilpailutuksessa tahdo tulla tarjouksia ja että kilpailutuksen seurauksena vakuuttamisen kustannukset nousevat verrattuna olemassa olevaan tilanteeseen.20 17...että vakuutusyhtiöt eivät ota vesilaitoksia asiakkaikseen, mutta hoitavat kuitenkin olemassa olevien vesilaitosten vakuutukset (ainakin toistaiseksi). että viemäritulvien korvaustilannetta on selvitetty kaupungin toimesta. Lopputulema oli että viemäritulviin ei ole saatavissa vakuutusta, ei hulevesi eikä jätevesi. Osa vastaajista kertoi, että laitos on siirtynyt (kunnan) vakuutusmeklaripalveluiden käyttöön. Vakuutusyhtiöiden tarjoamissa meklaripalveluissa esim. julkisyhteisöjen vakuutuspalveluihin erikoistuneet vakuutusasiantuntijat hoitavat vakuutukset. Edellisen lisäksi tutkitaan sitä, kuinka usein laitoksen vakuutukset kilpailutetaan. Vastaajista lähes puolet (47 %) ilmoittaa, että laitoksen vakuutukset kilpailutetaan 2 4 vuoden välein. Kilpailutuksen säännöllisyys näkyy kuviosta 8. Niin ikään reilu kolmasosa (33 %) kertoo, että vakuutukset kilpailutetaan 5 10 vuoden välein. Kuitenkin jopa 4 % ilmoittaa, että vakuutukset kilpailutetaan harvemmin kuin 10 vuoden välein. Tosin myös 4 % ilmoittaa, että vakuutukset kilpailutetaan vuosittain. Kuvio 8 Vakuutusten kilpailutuksen säännöllisyys21 18 7 Käytännön menettelytavat Vastaajien kokemuksia laitoksen ja vakuutusyhtiön tavanomaisista menettelytavoista vahingon satuttua tutkitaan viisiportaisella vastausasteikolla, jossa vaihtoehto 1 = ei koskaan, 2 = harvoin, 3 = ei harvoin eikä usein, 4 = usein ja 5 = aina. Tarkoituksena on mitata mielipiteiden eri asteita menettelytapoja kuvaavien väittämien suhteen. Taulukko 5 Käytännön menettelytavat vahingon tapahduttua. n = 48 keskiarvo f) Laitos tarjoaa kiinteistölle ensiapua tilanteeseen. 4,3 i) Laitos ohjaa kiinteistön omistajaa hakemaan korvausta kiinteistön omista vakuutuksista. 3,9 h) Laitos tarjoaa kiinteistölle maksutonta apua korjaaviin toimenpiteisiin. 3,0 e) Laitoksen henkilö tekee vahinkokartoituksen. 2,8 d) Vakuutusyhtiön henkilö tekee vahinkokartoituksen. 2,7 b) Vakuutusyhtiö auttaa laitosta asioiden selvittämisessä. 2,6 a) Vakuutusyhtiö neuvoo vesihuoltolaitosta. 2,3 c) Vakuutusyhtiö järjestää apua kiinteistölle korjaustoimenpiteissä. 2,2 g) Laitos tarjoaa kiinteistölle maksullista apua korjaaviin toimenpiteisiin. 2,1 Tuloksista ilmenee, että usein tai lähestulkoon aina laitos tarjoaa kiinteistölle ensiapua tilanteeseen (f-väittämä). Avoimissa vastauksissa eräs vastaaja selvensi, että laitos tarjoaa kiinteistölle ensiapuna enimmäkseen neuvontaa (fväittämä). Samoin laitos tarjoaa neuvontaa kiinteistölle maksuttomana apuna korjaaviin toimenpiteisiin (h-väittämä). Niin ikään ilmenee, että laitos ohjaa usein kiinteistön omistajaa hakemaan korvausta kiinteistön omista vakuutuksista (i-väittämä).22 19 Tulosten mukaan vakuutusyhtiö neuvoo harvoin vesihuoltolaitosta (a-väittämä) tai järjestää apua kiinteistölle korjaustoimenpiteissä (c-väittämä). Edelleen laitos tarjoaa harvoin kiinteistölle maksullista apua korjaaviin toimenpiteisiin (gväittämä) Lisäksi tuloksista ilmenee, että vahinkokartoituksen tekee useammin laitoksen henkilö (e-väittämä) kuin vakuutusyhtiön henkilö (d-väittämä).23 20 8 Lopuksi Vesihuoltolaitosten vakuutusselvityksen alkukartoituksen tavoitteena on kartoittaa taustaa sekä vastuuvakuutusten ja tuotevastuuvakuutusten nykytilannetta vesihuoltolaitoksilla. Lisäksi tutkitaan näissä vastuuvakuutuksissa lähivuosina tapahtunutta muutosta vesihuoltolaitoksilla. Tutkimuksessa ilmeni, että lähes 70 % on vakuutus, joka koskee viemäritulvavahinkoja. Runsaalla kolmasosalla 38 % on vakuutus, joka koskee veden jakelun keskeytystä. Vastuuvakuutuksen ehdoissa valtaosalla eli 81 % on omavastuu, joka vähentää korvauksen määrää. Niin ikään vastaajista lähes puolella 48 % on ehto, jossa todetaan, että korvataan vahingon syntymistavalta äkilliset vahingot. Korvauskäytännöitä kertovissa avoimissa vastauksissa ilmenee, että laitoksilla ollaan huolissaan tulevaisuuden riskienhallinnasta. Käy myös ilmi, että osa vastaajista kokee vakuutustilanteen haasteelliseksi. Mikään kyselylomakkeessa ehdotetuista korvauksen hylkäämisperusteista ei viisiportaisella likert-asteikolla keskiarvon mukaan esiinny usein tai aina. Vastauksia on saatu ääripäästä toiseen, joten kokemukset korvauksen hylkäämisperusteista jakaantuvat. Ajassa tapahtuneen muutoksen osalta kokemuksia pyydetään vertaamaan neljän vuoden takaiseen aikaan. Vesihuoltolaitosten edustajien kokemuksena on, että korvauspäätökset ovat myönteisiä jonkin verran aikaisempaa harvemmin sekä talousveden laatuvirheen että viemäritulvien tai tukosten aiheuttamista vahingoista. Kuitenkin tulosten mukaan lähes puolet vastaajista eli 46 % on sitä mieltä, että korvausten euromäärä on pysynyt ennallaan suhteessa vahingon määrään. Ajassa tapahtunutta muutosta kartoittaviin kysymyksiin saatiin melko paljon en osaa sanoa vastauksia. Näin voidaan olettaa, että mielikuvaa muutoksesta on vesihuoltolaitoksilla vaikea muodostaa, puhumattakaan systemaattisesti seurata.24 21 Vakuutukset hankintaan niin, että valtaosalla eli 67 % kunta kilpailuttaa laitoksen puolesta vakuutukset säännöllisesti. Yleistä on, että vakuutukset kilpailutetaan joko 2 4 vuoden tai 5 10 vuoden välein. Käytännön menettelytavoista ilmenee, että vahingon tapahduttua laitos tarjoaa usein kiinteistölle ensiapua tilanteeseen. Avointen vastausten mukaan kyseessä on lähinnä neuvontaa. Tyypillistä on, että kiinteistön omistaja ohjataan hakemaan korvausta kiinteistön omista vakuutuksista. Vesilaitosyhdistyksen varsinaisille jäsenille lähetettyyn sähköiseen kyselylomakkeeseen saatiin vastauksia 48 laitokselta, täten vastausprosentti on 16,8 %. Vastausprosentti on Vesilaitosyhdistyksen aikaisemman kokemuksen mukaan tavanomainen. Otos ei edusta varsinaisia jäseniä kattavasti, joten vastaukset eivät ole yleistettävissä, mutta niitä voi pitää ilmiön eri ulottuvuuksia kuvaavina. Näytä lisää
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 119 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Marjukka Lasola Lisätiedot Lapin EU-projektien arviointikäytännöt
Juha Koskela Lapin EU-projektien arviointikäytännöt Esiselvitysraportti Lapin yliopiston yhteiskuntatieteiden tiedekunnan julkaisuja C. Tutkimusraportteja ja selvityksiä 54 Rovaniemi 2013 ISSN 1237-2676 Lisätiedot Noora Sikiö. Asiakastyytyväisyystutkimus VIPstoren edustajille. Opinnäytetyö Kevät 2014 Liiketoiminta ja kulttuuri Liiketalouden koulutusohjelma
Noora Sikiö Asiakastyytyväisyystutkimus VIPstoren edustajille Opinnäytetyö Kevät 2014 Liiketoiminta ja kulttuuri Liiketalouden koulutusohjelma 2 SEINÄJOEN AMMATTIKORKEAKOULU Opinnäytetyön tiivistelmä Koulutusyksikkö: Lisätiedot Verkostoituminen järjestöissä 2009
Verkostoituminen järjestöissä 2009 Kirjoittaja ja vastaava tutkija: Raisa Jäntti Kansi ja taitto: Miska Viitaniemi Painopaikka: Multiprint Oy, TAMPERE 2009 Julkaisija: Eetanet Oy, Creative Commons Nimi Lisätiedot Jos siitä olisi minulle selvää taloudellista hyötyä, ainakin kokeilisin sitä
TYÖSELOSTEITA JA ESITELMIÄ 121 2009 Jos siitä olisi minulle selvää taloudellista hyötyä, ainakin kokeilisin sitä Kuluttajien mielipiteitä e-laskusta Liisa Peura-Kapanen TYÖSELOSTEITA JA ESITELMIÄ 121 Lisätiedot Tienvarsimainosten ja palvelukohdeopasteiden lupakäsittelyn keskittäminen
Merja Tyynismaa Tienvarsimainosten ja palvelukohdeopasteiden lupakäsittelyn keskittäminen Jälkiarviointi Tiehallinnon sisäisiä julkaisuja 34/2009 gg Merja Tyynismaa Tienvarsimainosten ja palvelukohdeopasteiden Lisätiedot Olisiko jo tekojen aika?
Olisiko jo tekojen aika? Lastensuojelun asiakastyössä toimivien näkemyksiä lastensuojelun nykytilasta Olisiko jo tekojen aika? Lastensuojelun asiakastyössä toimivien näkemyksiä lastensuojelun nykytilasta Lisätiedot KALASTUSALUEIDEN TALOUSHALLINNON ONGELMIEN KARTOITUS
KALASTUSALUEIDEN TALOUSHALLINNON ONGELMIEN KARTOITUS Kalastusalueiden kyselyn tulokset Tuire Mäki Jyväskylän yliopisto Taloustieteen tiedekunta 7.10.2008 SISÄLTÖ 1 JOHDANTO... 1 2 TAUSTATIEDOT... 4 2.1 Lisätiedot Kansalaisjärjestötoiminnan ytimessä
AVUSTUSTOIMINNAN RAPORTTEJA 23 Anne Birgitta Pessi, Tomi Oravasaari Kansalaisjärjestötoiminnan ytimessä Tutkimus RAY:n avustamien sosiaali- ja terveysjärjestöjen vapaaehtoistoiminnasta AVUSTUSTOIMINNAN Lisätiedot Ulkoasu: Dynamo. Suomen Graafiset Palvelut Oy Kuopio 2012 ISBN 952-5504-20-4
AVUSTUSTOIMINNAN RAPORTTEJA 28 Tuomas Koskela Kehittämishankkeiden arvioinnin tila Motiivit ja arviointitiedon hyödyntäminen sosiaali- ja terveysalojen järjestöissä 2 0 1 2 Ulkoasu: Dynamo Suomen Graafiset Lisätiedot Tutkimus Pirkanmaan osuuskunnista 2003
Tutkimus Pirkanmaan osuuskunnista 2003 Marja Kurkela opiskelija Tampereen Yliopisto Aluetieteen ja ympäristöpolitiikan laitos Sisällysluettelo 1. Johdanto...3 1.1 Tutkimuksen tausta...3 1.2 Tutkimuksen Lisätiedot OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 124
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 124 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Antti Rissanen Lisätiedot Wood Academy: kyselytutkimus. Kysely puu- ja rakennusalan yrittäjille
Wood Academy: kyselytutkimus Kysely puu- ja rakennusalan yrittäjille Melina Maunula 18.1.2013 Sisällysluettelo 1 KYSELYN TOTEUTUS... 1 1.1 Kyselyn valmistelu... 1 1.2 Kyselyn rakenne... 1 1.3 Lomakkeen Lisätiedot IÄKKÄÄMMÄTKIN ASIAKKAAT VERKKOPALVELUA KÄYTTÄMÄÄN
IÄKKÄÄMMÄTKIN ASIAKKAAT VERKKOPALVELUA KÄYTTÄMÄÄN Opinnäytetyö Jemina Saarinen Toukokuu 2012 Liiketalous Yhteiskuntatieteiden, liiketalouden ja hallinnon ala OPINNÄYTETYÖN KUVAILULEHTI Tekijä(t) SAARINEN, Lisätiedot Kahden kerroksen kännykkäkansaa
Anni Ritari TÖISSÄ SUOMESSA RAPORTTI PALVELUALOJEN AMMATTILIITON MAAHANMUUT- TAJAJÄSENTEN KOKEMUKSISTA Töissä Suomessa Raportti Palvelualojen ammattiliiton maahanmuuttajajäsenten kokemuksista Anni Ritari Lisätiedot Rakennusalan työterveyshuollon kattavuus, sisältö ja toteutuminen
Rakennusalan työterveyshuollon kattavuus, sisältö ja toteutuminen Loppuraportti 31.12.2010 Työterveyslaitos Minna Savinainen, Panu Oksa, Merja Perkiö-Mäkelä, Marja Viluksela SISÄLTÖ 1 TAUSTA...3 2 TAVOITTEET...5 Lisätiedot EURACADEMY OBSERVATORY. Tieto- ja viestintäteknologiaa hyödyntävän elinikäisen oppimisen havaintoasema maaseudun mikro- ja pienyrityksille
EURACADEMY OBSERVATORY Tieto- ja viestintäteknologiaa hyödyntävän elinikäisen oppimisen havaintoasema maaseudun mikro- ja pienyrityksille Tarve ICT- tuettuun koulutukseen Kysely koulutukseen osallistuneille Lisätiedot Isännöinti- ja tilipalvelu Makarin asiakastyytyväisyyskysely
Isännöinti- ja tilipalvelu Makarin asiakastyytyväisyyskysely Joonas Sarvikas Opinnäytetyö Maaliskuu 2011 Liiketalouden koulutusohjelma Yritystoiminnan suuntautumisvaihtoehto Tampereen ammattikorkeakoulu Lisätiedot LOPPURAPORTTI VESIHUOLTOALAN KORKEAKOULUOPETUKSEN TARVESELVITYS
Vastaanottaja Vesilaitosyhdistys (VVY) / Maa- ja vesitekniikan tuki ry (MVTT) Asiakirjatyyppi Loppuraportti Päivämäärä Maaliskuu, 2015 LOPPURAPORTTI VESIHUOLTOALAN KORKEAKOULUOPETUKSEN TARVESELVITYS Vesa Lisätiedot Yritysavohautomo tutkimusta ja tukea metallialan sukupolvenvaihdoksiin
Turun ammattikorkeakoulun raportteja 63 KATRI SALONEN & SANNA MERISALO (TOIM.) Yritysavohautomo tutkimusta ja tukea metallialan sukupolvenvaihdoksiin ArtCraftMetal, Equal-yhteisöaloite, Metallin yritysavohautomo Lisätiedot Innokylän käyttäjätutkimus
JYVÄSKYLÄN YLIOPISTO Innokylän käyttäjätutkimus Tutkimus Innokylä-verkkosivuston käytettävyydestä, käyttäjäkokemuksesta ja sivuston vastaamisesta käyttäjien tarpeisiin Jaana Raatikainen & Anton Valojää Lisätiedot Ei vain tätä päivää varten. OK-opintokeskuksen ja sen jäsenjärjestöjen vuosien 2007-2009 koulutushankkeiden jälkikäteisarviointi
Ei vain tätä päivää varten OK-opintokeskuksen ja sen jäsenjärjestöjen vuosien 2007-2009 koulutushankkeiden jälkikäteisarviointi Sisällysluettelo 1. Tiivistelmä 3 2. Johdanto, tausta ja asetelma 4 3. Toteutus, Lisätiedot TILAPÄISMAJOITUS ESPOOSSA
TILAPÄISMAJOITUS ESPOOSSA Sara Lavonen S 24 Sosiaalityön käytäntötutkimus Sosiaalitieteiden laitos Helsingin yliopisto Syksy 2013 Tiedekunta/Osasto Fakultet/Sektion Faculty Valtiotieteellinen tiedekunta Lisätiedot Kunnan vakuutusten kilpailuttaminen v 2.0
Kunnan vakuutusten kilpailuttaminen v 2.0 Juha Heinonen Helsinki 2005 Sisällysluettelo Kunnan vakuutusten kilpailuttaminen... 3 Mitä itse asiassa kilpailutetaan, kun kilpailutetaan vakuutussopimuksia?... Lisätiedot Syyttäjiin ja tuomareihin kohdistunut epäasiallinen vaikuttaminen Suomessa 2007 2008
EUROPEAN INSTITUTE FOR Publication Series CRIME PREVENTION AND CONTROL, No. 63 AFFILIATED WITH THE UNITED NATIONS Mika Junninen & Kauko Aromaa Syyttäjiin ja tuomareihin kohdistunut epäasiallinen vaikuttaminen Lisätiedot TEM raportteja 37/2013
TEM raportteja 37/2013 Työttömyysetuudella tuetun omaehtoisen opiskelun toimivuus ja vaikuttavuus TK-Eval Kajaanin yliopistokeskuksen Aikuis- ja täydennyskoulutuspalvelut AIKOPA Työllisyys- ja yrittäjyysosasto Lisätiedot M I K K O G R Ö N L U N D
KIRJAILIJOIDEN TALOUDELLINEN ASEMA SUOMESSA 25 M I K K O G R Ö N L U N D T O U K O K U U 2 6 Sisällys Tiivistelmä 3 1 Tutkimuksen tarkoitus ja taustat... 6 2 Vastausaste sekä vastaajajoukon taustatiedot Lisätiedot Esiselvitys vammaispalveluiden (palveluasumisen ja henkilökohtaisen avun) hankinnoista kunnissa vastausten keskeiset tulokset
1 Esiselvitys vammaispalveluiden (palveluasumisen ja henkilökohtaisen avun) hankinnoista kunnissa vastausten keskeiset tulokset Invalidiliitto ry 11.11.2011 Rotia palveluihin, kutia kumppanuuteen käyttäjäkokemuksen Lisätiedot YRITYSTEN JA JULKISTEN ORGANISAATIOIDEN TIETOISUUS SEPA:STA JA SIIHEN VALMISTAUTUMINEN